Fixed Income  หมายถึงอะไร
ประเภทการลงทุนที่ให้ผลตอบแทนเป็นกระแสเงินสดหรือดอกเบี้ยเป็นรายงวด จนถึงวันที่ตราสารนั้นครบอายุ ผู้ลงทุนจะได้รับเงินต้นหรือมูลค่าที่ระบุไว้หน้าตราสารนั้นคืน
หลายคนอาจเคยได้ยินศัพท์ภาษาอังกฤษว่า Bond ซึ่งแปลว่าตราสารหนี้ ก็คือสินทรัพย์ที่เป็นการลงทุนแนวนี้ 
ตัวอย่างตราสารหนี้ เช่น พันธบัตรรัฐบาล จะหมายถึงตราสารหนี้ที่ออกโดยรัฐบาล หุ้นกู้ จะหมายถึงตราสารหนี้ที่ออกโดยบริษัทเอกชน 
การออกตราสารหนี้เป็นวิธีนึงในการระดมทุนสำหรับภาครัฐหรือภาคเอกชน ที่อาจมีต้นทุนต่ำกว่าการกู้ธนาคาร แต่ก็อาจมีภาระในการต้องจ่ายดอกเบี้ยที่ได้การันตีเอาไว้ล่วงหน้าให้กับผู้ถือตราสารหนี้ ไม่อย่างนั้นก็อาจส่งผลต่อความน่าเชื่อถือขององค์กรในการออกตราสารหนี้ครั้งต่อไป 
ส่วนฝั่งของผู้ลงทุนตราสารหนี้ ก็จะมีโอกาสได้รับดอกเบี้ยตามที่การันตีเอาไว้ พร้อมได้เงินต้นคืนเมื่อตราสารหนี้นั้นครบอายุ นับว่ามีความเสี่ยงจากความผันผวนของผลตอบแทนที่น้อยกว่าการลงทุนในหุ้น แต่ก็คาดหวังผลตอบแทนการลงทุนได้น้อยกว่าการลงทุนในหุ้นเช่นกัน                                   
กองทุนตราสารหนี้ จะหมายถึงกองทุนรวมที่มีนโยบายลงทุนในตราสารหนี้เป็นหลัก
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน,ตลาดการเงิน & ผลิตภัณฑ์และบริการทางการเงิน